**Návrh 22.11.2016**

**Kronika obce Tomášov**

**Rok 2015**

1. **OBECNÁ SAMOSPRÁVA**

Začiatok roku bol v znamení ustanovujúcej schôdze OZ v kultúrnom dome. V novembri 2014 sa konali voľby do orgánov samosprávy. Bývalý starosta obce, Jozef Szalay, ktorý bol 16 rokov starostom obce, využil svoje právo podľa zákona č. 369/1990 Zb. § 12 ods. 3. v odseku 1., tretej vety, že „Ustanovujúce zasadnutie obecného zastupiteľstva zvolá starosta zvolený v predchádzajúcom volebnom období tak, aby sa uskutočnilo do 30 dní od vykonania volieb“. Ak starosta nezvolá zasadnutie obecného zastupiteľstva podľa odseku 1., tretej vety, zasadnutie obecného zastupiteľstva sa uskutoční v 30. pracovný deň od vykonania volieb a tento deň pripadol na 2.január 2015.

Slávnostné zasadnutie otvoril bývalý starosta Jozef Szalay.

Predsedníčka miestnej volebnej komisie p. Tamara Gabčová oboznámila prítomných s výsledkami volieb.

Novozvoleným starostom obce sa stal Ing. István Pomichal, PhD. Kandidoval ako nezávislý kandidát a získal 408 platných hlasov.

Zvolení poslanci obecného zastupiteľstva obdobie 2014 – 2018 :

Mgr. Ürge Tomáš - nezávislý kandidát, získal 519 platných hlasov

Mgr. Vitálos Blažej - SMK – MKP, získal 516 platných hlasov

Nagy Alexander - nezávislý kandidát, získal 490 platných hlasov

Ing. Tóth Tibor - SMK – MKP, získal 459 platných hlasov

Hevler Róbert - Most - HÍD, získal 440 platných hlasov

Mgr. Szalay Blažej - nezávislý kandidát, získal 426 platných hlasov

Balogh Imelda - nezávislý kandidát, získal 414 platných hlasov

Méry Máté - nezávislý kandidát, získal 412 platných hlasov

Tvaruško Ladislav - nezávislý kandidát, získal 387 platných hlasov

Starosta obce, Ing. István Pomichal, PhD. zložil sľub a predsedníčka volebnej komisie odovzdala osvedčenie o zvolení starostovi, ako aj poslancom, ktorí taktiež zložili zákonom stanovený sľub. Za poslancov prečítal sľub Blažej Vitálos a všetci novozvolení poslanci ho potvrdili svojím podpisom a prevzali si osvedčenie o zvolení. Tým sa nové obecné zastupiteľstvo ujalo svojich kompetencií.

Na ustanovujúcej schôdzi novozvolený starosta prevzal insígnií a ujal sa vedenia zasadnutia.

Predniesol svoju reč, kde na začiatku nového roka každému poprial veľa zdravia, šťastia, lásky a porozumenia a zaželal telesnú a duševnú pohodu pri plnení povinností.

Poďakoval sa za účasť na voľbách a za hlasy, ktoré získal.

Po voľbách sa starosta stáva starostom všetkých občanova chce byť spravodlivým starostom Tomášova. Vyslovil nádej, že všetci sa budú usilovať o  činy v prospech rozvoja obce a jej obyvateľov.

Predstavil svoje priority, ktoré chce prezentovať do akčných plánov zastupiteľstva počas celého volebného obdobia 2014 – 2018 :

- pokračovať v realizácii schválených projektov v obci

- t.j. dokončenie výstavby 23. bytovky a jej okolia, organizovať obecné dni,

pestovať dobré vzťahy s našimi partnerskými obcami: Halászi, Berg, Mórágy a

Stará Myjava,

- rekonštrukciu resp. vybudovanie a rozšírenie kapacity škôlky nadstavbou nad

jedáleň,

- obnova športového areálu na dvore základných škôl

- rekonštrukcia starej telocvične

- rekonštrukcia resp. výstavba obecného úradu

- rekonštrukcia zdravotného strediska

- priebežne vzdelávať zamestnancov obce v zmysle nových požiadaviek doby, za účelom zvyšovania kvality služieb pre obyvateľov

- vo verejnom živote zabrániť diskriminácii na báze rodovej, rasovej, sociálnej, vekovej, náboženskej a národnej rôznorodosti

- zabezpečiť na obecnom úrade bezplatnú občiansko-právnu poradňu

- zachovať miestne dane na úrovni súčasného stavu

- získavať finančné prostriedky pre obec z rozličných fondov

- podporiť budovanie cyklotrás cez náš kataster, rozvíjať vidiecky turizmus a

podnikateľské aktivity

- zvýšiť celkovú bezpečnosť v obci, bezpečnosť cestnej premávky prehodnotením rozmiestnenia dopravných značiek a organizácie dopravy

- základným a materským školám, ako aj ich jedálňam, zlepšovať materiálno-

technické podmienky

- rozšíriť okruh sociálnych služieb pre seniorov a zdravotne postihnutých

- podporovať rozvoj organizovanej športovej činnosti v obci, zabezpečiť v

rozpočte obce dostatočnú finančnú podporu pre činnosť futbalového klubu a na

prevádzku športových areálov, športovú výchovu mládeže, žiacke

a dorastenecké mužstvá, ich trénerov a zlepšiť ich športovú vybavenosť,

- podporiť činnosť aktívnych spoločenských organizácií v obci.

Na záver poprial poslancom obecného zastupiteľstva veľa pracovných úspechov a chuť do práce verejného činiteľa. Ako návod na úspech citoval motto svojej kampane od Alberta Einsteina: " **Iba život, ktorý žijeme pre ostatných, stojí za to.**"

Zástupcom starostu obce bol poverený poslanec Alexander Nagy.

Boli vytvorené komisie:

Komisia na ochranu verejného záujmu

Predseda: Mgr. Blažej Szalay, Podpredseda: Mgr. Blažej Vitálos, člen: Róbert Hevler

Komisia finančných a ekonomických záležitostí

Predseda: Mgr. Tomáš Ürge, Podpredseda: Alexander Nagy

Komisia verejných služieb, zdravotníctva a sociálnych vecí

Predseda: Mgr. Blažej Vitálos, Podpredseda: Máté Méry

Komisia obrany, verejného poriadku, bezpečnosti a životného prostredia

Predseda: Róbert Hevler, Podpredseda: Mgr. Blažej Szalay

Komisia športu, športových zariadení

Predseda: Ladislav Tvaruško, Podpredseda: Alexander Nagy

Komisia územného plánovania, bývania a občianskej vybavenosti

Predseda: Ing. Tibor Tóth, Podpredseda: Ladislav Tvaruško

Komisia vzdelávania a náboženstva

Predseda: Imelda Balogh, Podpredseda: Mgr. Blažej Szalay

Komisia kultúry

Predseda: Máté Méry, Podpredseda: Imelda Balogh.

Ako členovia obecnej rady boli poverení poslanec Mgr. Ürge Tomáš a Mgr. Blažej Vitálos, vedením zápisníc z obecných rád poverili poslanca Ing. Tibora Tóth.

Ako sobášiaci poslanci boli poverení: Imelda Balogh a Mgr. Tomáš Ürge.

Schválil sa plat starostu obce Tomášov v zmysle zákona č. 154/2011 Z. z., ktorým sa mení a dopĺňa zákon č. 253/1994 Z. z. o právnom postavení a platových pomeroch starostov obcí a primátorov miest (ďalej len „zákon“)

podľa § 3 ods. 1 zákona z čiastky 824,- eur

podľa § 4 ods. 1 zákona sa čiastka násobí koeficientom 1,98

podľa § 4 ods. 2 zákona sa rozhodnutím poslancov obecného zastupiteľstva zvyšuje o 70 % od 01.01.2015.

Plat sa zaokrúhľuje na celé euro a činí 2774,- eur.

Obecné zastupiteľstvo sa v roku 2015 schádzalo pravidelne podľa schváleného plánu zasadania. Celkovo sa OZ v roku 2015 zišlo 10 krát. Na svojich zasadnutiach riešilo aktuálne problémy obce, výstavbu obce a problémy občanov.

**Obecný úrad Tomášov schéma organizačnej štruktúry**

**Zamestnanci obecného úradu**

sekretariát starostu obce : Katarina Rigó

podateľňa, matrikárka : Erika Domonkos

účtovníčka, správa cintorínov : Hilda Pudmercká

referent mzdový a kultúra : Judita Gódányová

správa daní a odpadu, knihovníčka : Irena Cséfalvayová

ohlasovňa obyvateľov a matrikárka : Klára Vargová

Spoločný stavebný úrad : Jozef Ďurčo

**Rozpočet obce**

|  |  |  |
| --- | --- | --- |
| **Programovú štruktúru rozpočtu obce Tomášov** | | |
| **1** | **Program** | **Správa obce** | |
| 1.1. | Podprogram | Starosta, Zastupiteľstvo, Komisie | |
| 1.2. | Podprogram | Kontrola | |
| 1.3. | Podprogram | Administratíva a IT | |
| 1.4. | Podprogram | Medzinárodná spolupráca a marketing | |
| 1.5. | Podprogram | VZN dotácie poskytnuté Obcou | |
| 1.6. | Podprogram | Finančné operácie | |
| 1.7. | Podprogram | Plánovanie a rozvojové aktivity obce | |
| **2** | **Program** | **Civilná ochrana** | |
| **3** | **Program** | **Verejný poriadok a bezpečnosť** | |
| 3.1. | Podprogram | Dobrovoľný hasičský zbor Obce | |
| 3.2. | Podprogram | Verejný poriadok a ochrana budov | |
| **4** | **Program** | **Stavebný úrad a hospodárstvo** | |
| 4.1. | Podprogram | Spoločný stavebný úrad | |
| 4.2. | Podprogram | Miestne komunikácie | |
| **5** | **Program** | **Ochrana životného prostredia** | |
| 5.1. | Podprogram | Čistička odpadových vôd a kanalizácia | |
| 5.2. | Podprogram | Nakladanie s odpadmi | |
| 5.3. | Podprogram | Ochrana prírody a krajiny | |
| **6** | **Program** | **Bývanie a občianska vybavenosť** | |
| 6.1. | Podprogram | Nájomné byty | |
| **7** | **Program** | **Zdravotníctvo** | |
| **8** | **Program** | **Šport, kultúra a náboženstvo** | |
| 8.1. | Podprogram | Športové zariadenia | |
| **9** | **Program** | **Vzdelávanie** | |
| 9.1. | Podprogram | Materské a základné školy | |
| **10** | **Program** | **Sociálne zabezpečenie** | |

**Rozpočet na rok 2015:**

Príjmy

|  |  |  |  |
| --- | --- | --- | --- |
| **Názov** | **schválený** | **úprava** | **Skutočnosť 31.12.** |
| Daňové príjmy | 799 825,00 € | 809 014,00 € | 805 355,31 € |
| Nedaňové príjmy | 211 895,00 € | 222 453,00 € | 259 281,45 € |
| Granty a transfery spolu | 602 000,00 € | 596 662,00 € | 610 067,64 € |
| **Bežné príjmy spolu** | **1 613 720,00 €** | **1 628129,00 €** | **1 674 704,40 €** |
| Kapitálové príjmy spolu | 12 000,00 € | 12 000,00 € | 141616,00 € |
| Príjmové finančné operácie | 621 000,00 € | 48 042,00 € | 0,00 € |
| **Príjmy celkom** | **2 246 720,00 €** | **1 820 655,00 €** | **1 816 320,59 €** |

Výdavky

|  |  |  |  |
| --- | --- | --- | --- |
| **Program** | **schválený** | **úprava** | **Skutočnosť 31.12.** |
| Program 1 | 443 618,00 € | 408 026,00 € | 465 498,51 € |
| Program 2 | 5 000,00 € | 2 250,00 € | 0,00 € |
| Program 3 | 13 000,00 € | 13 000,00 € | 11 578,86 € |
| Program 4 | 27 400,00 € | 27 400,00 € | 20 572,32 € |
| Program 5 | 93 240,00 € | 95 240,00 € | 94 494,04 € |
| Program 6 | 542 342,00 € | 5 700,00 € | 5 685,51€ |
| Program 7 | 63 350,00 € | 63 350,00 € | 7 681,70€ |
| Program 8 | 125 250,00 € | 81 450,00 € | 80 229,27 € |
| Program 9 | 926 720,00 € | 845 862,00 € | 926 411,39 € |
| Program 10 | 5 800,00 € | 5 800,00 € | 2 098,61 € |
| **spolu** | **2 245 720,00 €** | **1 548 078,00 €** | **1 614 247,31 €** |

Kapitálové výdavky : 127 825,00 €

**Výdavky celkom : 1 742 072,00 €**

**Hospodársky výsledok 2015**

Bežné a kapitálové príjmy : **1 816 320,59 €**

Bežné a kapitálové výdavky : **1 742 072,00 €**

**Výsledok rozpočtového hospodárenia 74 248,59 €**

1. **Referendum o ochrane rodiny**

**Dňa 07.02.2015** sa konalo referendum o ochrane rodiny v budove obradnej miestnosti Obecného úradu. Bol vytvorený len 1 okrsok.

Občania mali tak možnosť vyjadriť podporu pravým hodnotám.

Hlasovalo sa ÁNO alebo NIE na 3 otázky:

1. Otázka:

Súhlasíte s tým, aby sa manželstvom nemohlo nazývať žiadne iné spolužitie okrem zväzku medzi jedným mužom a jednou ženou?

2. Otázka:

Súhlasíte s tým, aby párom alebo skupinám osôb rovnakého pohlavia nebolo umožnené osvojenie (adopcia) detí a ich následná výchova?

3. Otázka:

Súhlasíte s tým, aby školy nemohli vyžadovať účasť detí na vyučovaní v oblasti sexuálneho správania či eutanázie, ak ich rodičia alebo deti samé nesúhlasia s obsahom vyučovania?

**Výsledky:**

Počet odovzdaných zápisníc okrskových komisií: **1**

Počet oprávnených občanov zapísaných v zoznamoch na hlasovanie: **2053**

Počet oprávnených občanov, ktorým sa vydali hlasovacie lístky: **331**

Počet odovzdaných hlasovacích lístkov: **331**

Počet odovzdaných platných hlasovacích lístkov: **331**

Počet odovzdaných neplatných hlasovacích lístkov: **0**

Účasť **16,12 %**

Odpovede na jednotlivé otázky :

Otázka počet hlasov „**áno**“ počet hlasov „**nie**“

1. **305 26**
2. **306 23**
3. **294 32**

**3. Zahraničné styky**

17. marca 2015 sa uskutočnilo stretnutie družobných obcí Tomášov a Mórágy. Bolo to stretnutie predstaviteľov obce Tomášov a novozvoleného starostu Istvána Pomichala so starostom obce Mórágy pánom Glöckner Henrikom a zástupkyňou **Lieszkovszky Magdou.**

Mórágy je obec v [Maďarsku](https://sk.wikipedia.org/wiki/Ma%C4%8Farsko) v [Tolnianskej župe](https://sk.wikipedia.org/wiki/Tolnianska_%C5%BEupa) v obvode [Bonyhád](https://sk.wikipedia.org/w/index.php?title=Bonyh%C3%A1d_%28obvod%29&action=edit&redlink=1).

Má rozlohu 1762 ha a žije tu 753 obyvateľov (2007).

Podpísanie družby predchádzalo zdĺhavému procesu. Do obce Mórágy v roku 1948 bolo odsťahovaných 29 rodín z našej obce. Prvé stretnutie pripravila základná organizácia Csemadok v roku 1998 pri príležitosti 50. výročia presťahovania. Až v roku 2007 sa podarilo uskutočniť podpísanie družby s terajším starostom pánom Glöckner Henrikom.

Opätovne stretnutie sa uskutočnilo v apríli, keď tomášovská delegácia navštívila Mórágy.

1. **Významné návštevy**

Ďalšia veľká udalosť sa konala 19.03.2015, vo štvrtok, pri príležitosti odovzdania požiarneho auta pre tomášovský dobrovoľný hasičský zbor. Pred kultúrnym domom delegáciu vítali požiarnici vyzbrojení, v uniforme a občania obce. Nové požiarne auto priviezol osobne pán podpredseda vlády minister vnútra JUDr. Róbert Kaliňák. Sprevádzala ho delegácia :

Generál JUDr. Alexander Nejedlý – prezident Hasičského a záchranného zboru

Vendelín Horváth - generálny sekretár Dobrovoľnej požiarnej ochrany SR pplk. Ing. Martin Blaha - riaditeľ Krajského riaditeľstva HaZZ Bratislava

plk. Ing. Emil Moťovský - riaditeľ Okresného riaditeľstva HaZZ v Pezinku

p. Dana Mesárošová - predsedníčka Územného výboru DPO Pezinsko – Seneckého František Daniš - územný veliteľ ÚzV DPO Pezinsko-Seneckého. Slávnosť zahŕňala občerstvenie pre hostí a guláš pre občanov.

V máji požiarne auto dekan - farár obce Ján Zsidó posvätil.

1. **Priemysel, poľnohospodárstvo, obchod, služby**

V roku 2015 boli v prevádzke nasledovné predajne, podniky a služby:

**Predajne, potraviny a rozličný tovar**:

Potraviny Zdenka

Potraviny pri Mlyne

Zelovoc – potraviny

ROMI – drogéria

Predajňa Elektro

Predaj textilu a obuv

Kvetinárstvo – Dinková

Kvetinárstvo Katka

Kvetinárstvo Kamila

Bitúnok

**Pohostinstvá a reštaurácie** :

Bistro Alex

Café Lagúna

Méry cukrárska výroba

Méry cukráreň

Penzión Zlatá rybka

Pohostinstvo u Juhoša

Pohostinstvo u Halásza

**Služby a iné**

Autodoprava Posvancz

Autodieľňa Dinka

Autoservis Slovák

Pneuservis Toth

Viva – elektroservis

Kaderníctvo Dáša

Dámske kaderníctvo – Lýdia

Kozmetika – VIVIEN

SUSI – kaderníctvo

Kamenárstvo Kiss

Tlačiareň Slanička

SIGMUN MG - stavebniny

Uhoľné sklady – autodoprava

FERROWIM s.r.o. - výkup surovín

OLOZ – výkup surovín

Poľnohospodárske družstvo

Pošvancz autodoprava

1. **Obyvateľstvo**

V roku 2015 bolo v našej obci 2503obyvateľov. Narodením pribudlo 25 a prisťahovaním 57. Úbytok bol odsťahovaním 42 a úmrtím 28.

Ku koncu roka 2015 sme mali 2515 obyvateľov.

Narodilo sa 25 detí, z toho 14 chlapcov a 11 dievčat.

Počet obyvateľov, ktorí nás navždy opustili bolo 28 z toho 19 mužov a 9 žien.

Pohyb ovplyvňuje aj prisťahovaných 57 obyvateľov a odsťahovaných42.

Sobášov bolo 54, z toho 25 cirkevných a 29 civilných.

Počet sobášov zaznamenaných v matrike bol 54, ktoré sa konali vo väčšej miere v kaštieli a boli to delegované sobáše.

Z našich občanov sa sobášilo 7, z toho 4 civilne a 3 cirkevne.

Jubilanti, ktorí v roku dovŕšia 80, 85, 90, 95 a viac rokov sú zapísaní do pamätnej knihy obce a starosta obce zablahoželá a odovzdá balík a kyticu kvetov.

**80- rokov sa dožili** :

Varga František

Füleová Berta

Varsányiová Borbara

Karácsonyová Františka

Peerová Jolana

Razgyelová Terézia

Mikócziová Mária

Homolová Irena

Kozicsová Mária

Čobej Alojz

Bušinská Margita

Privitsová Oľga

Polláková Barbora

Mucsková Júlia

**85- rokov sa dožili** :

Mózesová Mária

Balhár Vítězslav

Olgyayová Anna

Mikócziová Mária

Strasserová Alžbeta

Belzárová Verona

Szimeth Ladislav

Rajnová Irena

Hudecová Magdaléna

**90- rokov sa dožili** :

Molnárová Jolana

Milecová Helena

Mózesová Margita

**95- rokov sa dožili** :

Farkasová Margita, ktorá je aj najstaršou občiankou Tomášova v roku 2015.

Zlatú svadbu oslávili :

Farkas Július a Alžbeta rodená Mokusová

Hertel Ladislav a Mária rodená Sillová

Trebichalský Štefan a Margita rodená Králičová

Bus Tibor a Gabriella rodená Mikóczi

1. **Výstavba a zmena charakteru obce**

Obec vybavila v roku 2015 finančné prostriedky rekonštrukciu miestnosti

v kultúrnom dome na elokovanú triedu škôlky vo výške 40 000,00 € z financie Ministerstva školstva. Ukončené bolo koncom augusta a 2.09.2015 už mohli prísť prví škôlkari.

V 30.09.2015 sa podpísala Zmluva o dielo s Ing. Zoltánom Farkasom – Stavebný podnik, ktorý vyhral súťaž verejného obstarávania Pre Nadstavbu materskej školy Tomášov. Stavba bola realizovaná nad jedálňou MŠ. Cena diela podľa obstarávania je 154 700,40 € aj s DPH. Ukončenie do 30.06.2016.

**8. Zdravotníctvo a sociálna práca**

MUDr. Estera Pokorná - všeobecná lekárka

MUDr. Marta Gálová - zubná lekárka

MUDr. Katarína Špaleková - detská lekárka

MUDr. Stanislav Kutlák – gynekológ

Od 13.11.2001 bola v obci aj gynekologická ambulancia - MUDr. Stanislav Kutlák, ale žiaľ, na jeseň 2014 pán doktor ochorel a dňa 17.07.2015 zomrel.

Od 01.09.2015 nastúpil na jeho miesto MUDr. Richard Baran - gynekológ

Mgr. Zita Csenkeyová - lekáreň SOFIDA

1. **Školstvo**

V obci máme dve základné školy so samostatnou právnou subjektivitou.

**ZŠ s vyučovacím jazykom slovenským :**

riaditeľka školy: Mgr. Zuzana Sarková

zástupca školy: RNDr. Imrich Bogár

V školskom roku **2014/2015 bolo231**žiakov v **10** triedach.

Pedagogický zbor je zložený z 15učiteľov a 3 učiteliek v družine.

(koniec šk.r. 2014/2015).

V šk.roku 2014/2015 sa žiaci zapájali do rôznych súťaží vyhlasovaných MŠVV a ŠSR, pripravovali ich učitelia:

Súťaže : učiteľ :

Medzinárodná matematická súťaž KLOKAN RNDr. Imrich Bogár

Geografická olympiáda Mgr.Sergej Minčík

Matematická olympiáda Mgr. František Mészáros a Mgr. Alena Baková

Olympiáda z CJ Mgr.Zuzana Čižmárová a Mgr. Ivana Hubáčová

Dejepisná olympiáda Mgr. Eva Košútová

Pytagoriáda vyučujúci MAT

Hviezdoslavov Kubín, Šaliansky Maťko

a Rozprávkové vretienko vyučujúci SJL

Výtvarné súťaže Mgr.Otília Lipková a Mgr.Ivana Hubáčová

Športové súťaže Mgr.Sergej Minčík

Počet žiakov, ktorí ukončili 9. ročník bol 30, z toho sa na gymnázium prihlásilo a boli prijatí 9 žiaci, na SOŠ s maturitou 17 žiakov, SOŠ 3 žiaci a jedna žiačka išla študovať do zahraničia.

**Škola sa zapájala do celoslovenských projektov :**

**„Strom života“** - žiaci plnia programy environmentálnej výchovy, ktoré sa zameriavajú na tému čistoty ovzdušia, na tému vodného a odpadového hospodárenia, biodiverzitu, na tému globálneho otepľovania a spotreby energie a na tému ochrany kultúrneho a prírodného dedičstva.

**„Modrá škola - voda pre budúcnosť"** - je dlhodobý vzdelávací program, ktorého hlavným cieľom je systematické budovanie pozitívneho vzťahu mladých ľudí k pitnej vode vhodnými formami a metódami zážitkového učenia.

**„Dieťa života“** - nový celoslovenský projekt pripravovaný v úzkej spolupráci so Slovenským Červeným krížom. Je to celoročný kurz Prvej pomoci končiaci celoslovenskou súťažou.

**„Záložka do knihy“** - nadviazanie kontaktov medzi českými a slovenskými základnými školami a podpora čítania prostredníctvom výmeny záložiek do kníh.

**„Červené stužky“ -** kampaň boja proti AIDS

**„Škola roka“ -** celoštátna súťaž športovej aktivity ZŠ a SŠ v Slovenskej republike.

V školskom roku **2015/2016 bolo 244** žiakov v **10** triedach, z toho počet žiakov v ŠKD: 73

Pedagogický zbor zložený z 17 učiteľov a 3 vychovávateľov.

Počet nepedagogických zamestnancov: 5

Mária Sedláková - THP

Alena Koláriková - PAM

František Szalay - školník do 31.12.2015

Iveta Kissová - upratovačka

Andrea Meryová - upratovačka / do 31.12.2015

**Zadelenie triednictva v šk.roku 2015/2016 :**

**trieda tried. uč. počet žiakov**

1.A - Mgr. Marta Kaszonyiová

2.A- Mgr. Otília Lipková 23

3.A - Mgr. Marta Meszárosová 23

4.A - Mgr. Lucia Tvarušková 23

5.A - Mgr. Ivona Pilinská 24

5.B - Mgr. Eva Košútová 16

6.A. - Mgr. František Meszáros 17

6.B. - Mgr. Dana Polyaková 18

7.A. - Mgr. Sergej Minčík 29

8.A. - Mgr. Ivana Hubáčová 23

9.A. - Mgr. Zuzana Čižmárová 26

**Bez triednictva** boli

p. Mgr. Alena Baková - ( výchovný poradca) - MAT, BIO;

p. Mgr. Renáta Havrilová - I. st. a ANJa

p. Mgr. Lucia Miglierini - ANJ

**Vychovávateľky :**

Bc. Zdenka Fülöpová vedúca vychovávateľka ŠKD

Antónia Pivarčeková vychovávateľka ŠKD

Alexandra Lengyelová vychovávateľka ŠKD

**ZŠ s vyučovacím jazykom maďarským :**

riaditeľka školy: Mgr. Mária Pomichal, zástupcu v škola nemá.

V školskom roku 2014/2015 bolo 93 žiakov v 8. triedach, kde 2. a 3. ročník bol spojený.

Pedagogický zbor zložený z 15 učiteľov a 2 učiteľky družiny.

Počet žiakov, ktorí ukončili 9. Ročník bolo 8, z toho sa na gymnázium prihlásilo a bolo prijatých 5 žiakov, SOŠ s maturitou 2 žiaci a SOŠ 1, žiak .

Výsledok Testovania žiakov 9. ročníka v roku 2015 bola priemerná percentuálna úspešnosť školy:   
matematika: 54,38 % úspešnosť nad celoštátny priemer: + 1,70%   
slovenský jazyk: 86,88 % úspešnosť nad celoštátny priemer: + 18,88%   
maďarský jazyk: 78,00 % úspešnosť nad celoštátny priemer: + 14,23%

Škola sa zapája do rôznych akcií, súťaží, olympiád usporiadaných na v okrese, v kraji ako aj celoslovenských.

V celoslovenskom prednese prózy v maďarskom jazyku – Tompa Mihály Vers és Prózamondó Verseny v III.kategórie – prózy získal Zlaté pásmo 1. miesto Ürge József Jakab.

Školské hádzanárske družstvo úzko spolupracuje s ŠKP Bratislava:   
na Školských majstrovstvách v hádzanej dievčenské družstvo dosiahlo v krajskom kole 2. miesto, v krajskej súťaži Športom pre duševné zdravie detí dosiahli družstvá 3. - 4.ročník ako aj 7.-9. ročník 2. miesto.

Záujmové krúžky : hádzaná, krúžok Anglického jazyka, mediálny a šachový krúžok a orientálne tance.

V školskom roku 2015/2016 bolo 94 žiakov v 8. Triedach, kde 3. a 4. ročník bol spojený.

Pedagogický zbor zložený z 15 učiteľov a 2 učiteľky družiny.

Zadelenie triednictva :

**1.A** Mgr. Zuzana Simonics počet 12 žiakov  
**2.A** Mgr. Mária Katková počet 12 žiakov  
**3.A** Mgr. Adriana Borik počet 7 žiakov  
**4.A** Mgr. Adriana Borik počet 6 žiakov  
**5.A** Ing. Éva Oros počet 15 žiakov  
**6.A** Mgr. Ildikó Morvayová počet 11 žiakov  
**7.A** Mgr. Edina Horváth počet 11 žiakov  
**8.A** Mgr Roman Venchich počet 11 žiakov

**9.A** Mgr Emőke Macsiczová počet 9 žiakov

Ostatní PEDAGÓGOV ŠKOLY ktorí nemajú triedu

Mgr. Karol Kajtár

Mgr. Tomáš Kluka

Mgr. Gabriela Nagyová

Mgr. Karol Wimmer

Margita Švardová

Vychovávateľky ŠKD

Mgr. Gabriela Nagyová

Erika Mikócziová

Sekretárka – ekonomická pracovníčka : Mónika Muzslay

Upratovačky : Alžbeta Árvová

Andrea Némethová

**10. Kultúra a podujatia**

**januára**

Začiatok roka sa vždy začína výročnými členskými schôdzami občianskych združení a spolkov a školskými plesmi.

ZŠ s vyučovacím jazykom slovenským mala 24.01.2015 a ZŠ s vyučovacím jazykom maďarským 14.02.2015 a v obci. Výťažok s plesov sa použil na aktivity a programy pre detí.

**Február – zápis detí narodených v roku 2014**

Zápis detí narodených v predchádzajúcom roku sa už tradične koná vo februári. V utorkové popoludnie dňa 16.02.2016 prišli rodičia s detičkami do kultúrneho domu aby sa slávnostne zapísali ich mená do pamätnej knihy. Pekný program pripravili žiaci základných škôl slovenskej pod vedením učiteľov p. Mészárosovej a p. Mészárosa a maďarskej pod vedením pani učiteľky Katkovej.

Pri tejto príležitosti bol urobený zápis do pamätnej knihy, kde sa rodičia podpísali. Rodičia si odniesli kvet a malý darček.

V roku 2014 pribudlo do našej obce 17 novorodencov, z toho 10 chlapcov a 7 dievčat.

**Pochovávanie basy**

Na február pripadá aj pochovávanie basy, ktoré už má u nás tradíciu. Je to posledný deň fašiangu. Túto akciu pripravuje komisia kultúry a mládeže pri obecnom úrade. Koná sa v utorok, pred popolcovou stredou popoludní. Najprv majú deti maškarný ples a večer je program pre dospelých, ktorý sa končí pochovaním basy.

**Marec – odber krvi**

Druhý marcový utorok bol v kultúrnom dome bezpríspevkový odber krvi. Zúčastnilo sa 43 dobrovoľných darcov. Vedenie Červeného kríža pripravilo dobrý obed a domáce koláčiky. Odber sa robí dvakrát do roka a druhý bol v septembri dobrovoľných darcov bolo 59.

**Deň učiteľov**

Sviatok učiteľov pripadá na 28.marec a aj v tomto roku sa nezabudlo na učiteľov. Starosta obce Ing. István Pomichal,Phd poprial všetkým učiteľom všetko dobré, najmä pevné zdravie a vytrvalosť pri výchove žiakov. Následne boli všetci pohostení dobrým obedom.

**apríl**

Deň Zeme, ktorý sa každoročne koná [22. apríla](https://sk.wikipedia.org/wiki/22._apr%C3%ADl), vznikol ako reakcia na rozsiahle poškodzovanie životného prostredia. Iniciátorom bol environmentálny aktivista, senátor Spojených štátov z Wisconsinu, Gaylord Nelson a začal sa oslavovať od roku 1970.

Zámerom týchto aktivít je, aby sa v jeden deň spojili ľudia s odlišnými názormi, rozličného pracovného zaradenia a rôznych politických smerov, aby ľudia dokázali spojiť svoje sily pri riešení problémov životného prostredia, za záchranu našej planéty pred jej zánikom.

Aj v obci sa uskutočnila akcia " **Deň Zeme** " pod vedením poslancov Blažeja Szalaya, Roberta Hevlera a Máté Méryho a ostatných členov komisie pri OZ, ktorá sa uskutočnila dňa 17. – 18. 4.2015. a spolupráci s obyvateľmi obce a členmi miestnych organizácií a združení: Dobrovoľný hasičský zbor, ZO telesne postihnutých, Klub dôchodcov, Vodníci, Csemadok, Poľovnícke združenie, obe ZŠ, 24. Skautský oddiel Sv. Ladislava a OZ Pre náš Tomášov.V sobotu sa zúčastnilo akcie cca 110 občanov.

Prvý, ktorý sa chopili práce v počte 28 členov, boli Skauti. Ďalším boli žiaci našich základných škôl pod vedením pedagogického zboru. Ujali sa práce v okolí škôl, na pobreží Malého Dunaja, a zasadili aj stromy. Žiaci ZŠ vyzbierali odpadky aj v okolí detského ihriska a cintorína.

V sobotu sa stretli členovia organizácií, združení a ostatní obyvatelia obce, pred miestnym Kultúrnym domom a po rozdelení sa chopili práce. Vyčistili príjazdovú cestu smerom na miestny zberný dvor, až po ulicu Alžbetinská, príjazdovú cestu zo Štvrtka na Ostrove v okolí kanála, pobrežie Malého Dunaja po zákrutu smerom na Vlky, až po vodnú priehradu (cca 10 km). Nazbieralo sa 80-90 ton už triedeného odpadu. S odvozom odpadu poskytlo miestne družstvo traktor aj s vodičom bez nároku na finančnú odmenu.

Nakoniec bolo všetkým, ktorí priložili ruku k dielu na dosiahnutie čistejšieho okolia obce poďakované a za odmenu boli všetci pohostení gulášom.

**Stavanie mája**

Posledný aprílový deň už tradične pripadá na stavanie mája. Túto peknú tradíciu pripravujú požiarnici a športovci. Aj tohto roku priniesli pekný štíhly strom -máj do parku pri kostole, deti zo ZŠ a materských škôl ho vyzdobili a silní chlapi postavili. Celé podujatie sa nezaobíde bez občerstvenia a príjemnej hudby.

**Deň matiek**

Na máj pripadá aj pekný sviatok, deň matiek. Prvú májovú nedeľu pripravili program žiaci ZŠ s vyuč. jazykom maďarským. Pred programom všetky matky, mamy pozdravil pán starosta.

**30.máj 2015 posvätenie kríža Svätej Trojice**

V obci smerom na Malý Madaras, na konci ulice Svätej Trojice sa nachádza kríž pri ceste. Tento dosť chátral a starší občania, hlavne pani Margita Miklósová, viac krát pripomínala bývalému starostovi Jozefovi Szalayovi, že by sa mal kríž dať opraviť. Končene, koncom roka 2014 sa podarilo kríž obnoviť za pomoci obecného úradu, cirkvi a občanov, ktorý prispeli finančne. Pri príležitosti sviatosti Svätej Trojice sa konala svätá omša a po omši sa išlo pešo ku krížu. Dekan Ján Zsidó kríž posvätil.

Kríž Svätej Trojice bol postavený v roku 1878. Na kríži sa nachádza tvár Krista, Otca a Svätého ducha z plastiky. Pod krížom je maďarský nápis: " Dicsértessék a teljes szent Háromság egy igaz Isten." preklad: "Pochválená Najsvätejšia Trojica jediný pravý Boh" a rok 1878.

Predpokladá sa, že bol postavený v roku 1878, ale žiaľ sa nedalo zistiť viac informácií.

**Jún – dopravné ihrisko v areáli ZŠ**

1.6.2015, na deň detí, bolo odovzdané dopravné ihrisko v areáli dvora ZŠ. Vybudované za podpory slovenskej školy v sume 947,09 eur, OcÚ 260,00 eur, ZŠsJM 200,00 eur a Združenia rodičov pri ZŠ slov. 322,00 eur v celkovej sume 1.729,09 eur.

**3.6.2015 – ocenenie darcov krvi v Senci**

Slovenský Červený kríž, územný spolok v Senec, aj v roku 2015 odmenil pravidelných mnohonásobných bezpríspevkových darcov krvi so Senca a okolia, kde boli prítomní aj darcovia krvi z Tomášova.

**Zlatou Jánskeho plaketou**  bola odmenená : Klára Vargová

**Striebornú Jánskeho plaketu** získali : Mária Szabadosová

Lucia Račková

Róbert Csehy

**Bronzovú Jánskeho plaketu** ziskali : František Lipka

Katarína Lukovičová

Viktor Kovarik

István Pomichal

Ottó Razgyel

**Procesia na Božie Telo – 4.6.2015**

K mesiacu jún bezpochyby patrí slávnosť Najsvätejšieho Kristovho Tela a Krvi, Božie Telo, i s tradičnou Eucharistickou procesiou. Tomášove je tradícia, že sa procesia koná mimo kostola. Vo štvrtok 4.6.2015 po svätej omše za hojnej účastí detí, dospelých i seniorov niesli Najsvätejšiu sviatosť v procesii vyšla s kostola prvá zástavka bola pri pamätníku padlých 1. a 2. svetovej vojny. Pokračovala po Malinovskej ulici cez Hlavnú na Robotnícku ulicu krížiacu s ulicou 1.mája, kde bol druhý stánok, tretí bol pred kultúrnym domom a štvrtý pred skautským domom. Štyri oltáriky pripravujú veriaci a každá z nich je otočená na inú svetovú stranu. Pred kňazom kráčajúcim s monštranciou, deti na znak úcty a lásky k Ježišovi Kristovi sypali lupienky kvetov a všetci sme spievali piesne na oslavu Boha.

**11. júna 2015 - Sekretariát BFZ**

Veľkým víťazstvom ŠK Tomášov bolo víťazstvo nad Rohožníkom, vďaka ktorému sa stalo víťazom Pohára Bratislavského futbalového zväzu 2015 v III. Bratislavskej ligy.

Z portálu Bratislavského futbalového zväzu sme sa dočítali: „ … aj napriek veľkej horúčave malo veľmi dobrú úroveň Víťazné družstvo ŠK Tomášov bol strelecky oveľa efektívnejší, už do prestávky rozhodli o svojom premiérovom triumfe v tomto pohári.

Tomášov dal prvý gól po chybe brankára , ktorý do siete pustil strelu Briešku. Druhý gól pridal po ukážkovej strele Brányik a tretí z pokutového kopu Repáň. Po prestávke sa Rohožník snažil urobiť niečo s výsledkom, stačil ho však iba skorigovať, keď nádhernou bombou takmer z 30 metrov znížil Nemec  na konečných 1:3.

ŠK Tomášov sa stal 22 víťazom pohára BFZ a tiež držiteľom putovného pohára BFZ na jeden rok.“

**27.06.2015 - súťaž vo varení halászlé**

Mladí poslanci Blažej Szalay, Róbert Hevler a Imelda Balogh prišli s nápadom usporiadať súťaž vo varení halászlé, ktorá bola spojená s rôznymi športovými hrami pre deti. Zúčastnilo sa 15 družstiev - spoločenské organizácie z obce a zo susedných obcí. K dobrej nálade a atmosfére pridalo aj počasie, ktoré fandilo účastníkom. Veľký ohlas získal živý stolný futbal, ktorý vyskúšali malí aj skôr narodení.

**Júl a august**  bol v znamení kultúry a obecných dní družobných obcí.

Začiatkom júla vystúpil folklórny komorný súbor Szőttes v miestnom kultúrnom dome.

**31.7-2.8.2015** - **Obecný deň v Mórágy** - Mórágyi Gránit Fesztival

Družobná obec v Maďarsku v Mórágyi pozvala našu obec na obecný deň.

Prvý deň bol priateľský futbalový zápas, večer s kultúrnym programom, na druhý deň varenie guláša, programy pre deti a večer kultúrny program. Tretí deň sa končil koncertom v miestnom kostole.

**15.08.2015 – Obecný deň v Halászi**

Aj do obce Halászi bola pozvaná naša obec na obecný deň v sobotu 15.08.2015.

Bola to jednodňová akcia s kultúrnym programom a varením guláša, ktorého sa zúčastnila aj 4-členná skupina z našej obce.

**September - Obecný deň**

4. – 6.9.2015 sa konali obecné dni za podpory Projektu „ Days of European Citizenship and ourcommonfuture“, ktorá bola financovaná z Európskeuj únie v rámci programu Európa pre občanov.

Obec dostala na túto akciu dotáciu vo výške 22.000,00 eur.

Zúčastnili sa ho občania obce a družobných obcí Maďarska – Mórágy a Halászi, Rakúska – Berg a Česká republika – Nová Lhota.

1.deň sa účastníci zamerali pozornosť na históriu a debatu na témy aktuálneho

diania v Európe. Po príchode hostí bola prechádzka obcou spojená so symbolickým vytvorením parku partnerstva a výsadbou stromov pri ľudovej hudbe.

2.deň bol zameraný na športové zápolenie, futbalový zápas, hry pre deti a varenie guláša, sprevádzaný kultúrnym programom našich detí zo škôlok a základných škôl, ako aj družobných obcí. Večer vystúpila populárna speváčka Zuzka Smatanová a odohrala koncert. Pre radosť detí bol aj ohňostroj a následná pouličná zábava.

3.deň sa v miestnom kostole konala svätá omša a organový koncert. Obecný deň sa zakončil spoločným obedom pre hostí.

Dobrej pohode určite prispelo a počasie.

**október - 20.10.2015 úcta k starším**

Mesiac október je charakterizovaný ako mesiac úcty k starším. Kultúrny program pripravili žiaci obidvoch ZŠ. Pán starosta mal príhovor, kde sa poďakoval našim starším občanom, že sa ešte zapájajú do diania obce. Boli pohostení dobrým obedom.

**24.októbra bola rodičovská zábava MŠ s VJM** výťažok bol použitý na aktivity detí materskej škôlky.

**Tomašovská Thália, 04.október – 22.november 2015**

Pod vedením pána Stanislava Šubíka sa konal Jesenný divadelný festival Tomašovská Thalia 2015. V kultúrnom dome sa predstavili štyri amaterské divadelné súbory dve slovenskom jazyku a dve v maďarskom.

Projekt bol financovaný z prostriedkov Bratislavského samosprávneho kraja vo výške 2500,00 eur, Obce Tomášov 1000,00 eur a Občianskeho združenia PaTáLIA Malý Dunaj čiastkou 1500,00 eur, ktoré na projekte spolupracovali.

**24.10.2015 – stolnotenisový turnaj**

Sobotnajšie doobeda sa zišli fanúšikovia stolného tenisu v miestnej telocvični z obce Tomášov, Malinova a Vlkov. Zúčastnilo sa 40 dospelých z toho 3 ženy a detí bolo 12.

Umiestnenie bolo :

1.miesto Peter Holocsy - Malinovo

2.miesto Gabriel Cseri - Tomášov

3.miesto Patrik Brieška - Tomášov

Deti do 15 rokov :

1.miesto Filip Nyáry - Tomášov

2.miesto Tomáš Lukovics - Tomášov

3.miesto Gabriel Cseri - Tomášov

Hlavnými organizátormi boli Blažej Szalay a Máté Méry.

**14. november 2015** sa konala prvá **Babská zábava**, ktorú usporiadal výbor Miestnej organizácie Červeného kríža.

**25. november 2015**

v utorok– miestni dôchodcovia z klubu dôchodcov, telesne postihnutých, spolok Csemadok a členovia Červeného kríža ako zamestnanci OcÚ pripravili adventný veniec okolo svätého Mikuláša, ktorý v nedeľu, na prvú adventnú nedeľu, posvätil dekan Ján Zsidó.

Prvá adventná nedeľa bola v znamení príprav na Vianoce. Vianočné trhy sa konali pred kultúrnym domom, kde miestne školy a materské školy, v spolupráci s rodičmi, pripravili adventné vence, vianočné ozdoby, sladkosti, čaj, punč, varenú čokoládu ako aj varené víno. Miestny spevácky spolok Dunajenka vystúpil s programom vianočných piesní, taktiež ako žiaci základných škôl a tiež miestny spolok maďarských skautov.

**19. december – sobota**

V miestnom Rímskokatolíckom kostole sa konal pravidelný vianočný koncert Csemadoku, na ktorom vystúpil Vadkerti Imre s priateľmi.

**31. december 2015**

Posledný deň roka sa pred kultúrnym domom konal koncert Tomášovskej skupiny THE ROCKEFELLAS. Podávala sa kapustnica, pečená klobása a varené víno. Posledný deň v roku, že je pánom zimy. Veľmi sa ochladilo až na – 10°C bez snehovej prikrývky.

1. **Cirkevný život**

Rímskokatolícka cirkev, Farnosť Tomášov poskytuje duchovné služby pre veriacich. Dekanom farnosti je od roku 2002 Ján Zsidó.

V nedeľu bývajú sväté omše slovenská o 9,30 hod. a maďarská 10,45, cez týždeň večer 18,00 hod. v zimnom období a v letnom o 19,00 hod.

**1.12.2015 - utorok**

V miestnom Rímskokatolíckom kostole sa konala svätá omša, ktorú celebroval páter Elias Vella OFM, conv. z Malty v anglickom jazyku. Po svätej omši bola prednáška s tlmočením do slovenského jazyka.

Elias Vella je obľúbený rečník a autor duchovnej literatúry. Na Slovensko prichádza pravidelne a jeho prednášky a semináre navštevuje mnoho ľudí všetkých vekových kategórií.

Páter Elias Vella je katolícky kňaz a exorcista z Malty. Je obľúbeným kazateľom na duchovných cvičeniach, seminároch a konferenciách po celom svete. Je tiež autorom mnohých kníh, ktoré vyšli vo viacerých svetových jazykoch ako aj v slovenskom jazyku.

**11. Spoločenské organizácie, združenia**

**Dobrovoľný hasičský zbor v Tomášove (ďalej iba „DHZ**“) má podľa evidencie výboru DHZ a ÚzV DPO Pezinsko-Seneckého ku dňu 31. 12. 2015 45 členov z toho 4 ženy.

Činnosť DHZ v roku 2015 riadil výbor, ktorý sa skladá 6 členov predsedom je Zsolt Herics a veliteľom Ing. Jozef Štrasser.

Aktivity zboru sa zameriavajú najmä na oblasť ochrany pred požiarmi, údržbu a opravy zverenej techniky, doplnenie materiálno-technického vybavenia, teoretický a praktický výcvik členov a spoluprácu pri organizovaní spoločenských a kultúrnych podujatí v obci.

V rámci projektu Ministerstva vnútra Slovenskej republiky s názvom Celoplošné rozmiestnenie síl a prostriedkov hasičských jednotiek na území Slovenskej republiky, bolo obci pridelené nové hasičské vozidlo Iveco Daily CAS 15 s EVČ BL 146 HD. Nové hasičské vozidlo členom DHZ odovzdal v sprievode hostí osobne podpredseda vlády a minister vnútra Slovenskej republiky JUDr. Róbert Kaliňák.

Počas roka zasahovali pri 15 udalostiach. V 8 prípadoch išlo o technický zásah, kedy sa jednalo hlavne o dopravné nehody. V 7 prípadoch zasahovali pri požiaroch (6 mimo kataster obce a 1 v rámci obce Tomášov).

K najväčším pozitívam činnosti DHZ v roku 2015 patrila práca s hasičskou mládežou. Počas roka sa podarilo zostaviť mládežnícke družstvo, ktorého počet členov sa pohyboval okolo 12. Zúčastnili sa dvoch branných pretekoch, a to v Malinove, kde obsadilo družstvo 2. miesto a v Blatnom, kde získali 1. miesto.

DHZ sa zúčastnil na organizovaní spoločenských podujatí obce - stavanie mája, Deň obce, Deň Zeme. Na požiadanie vykonávajú členovia hasičský dozor pri spoločenských podujatiach, akými sú napr. plesy, divadelné predstavenia, atď. DHZ bol v roku 2015 financovaný z rozpočtu obce Tomášov a z členských príspevkov.

**Červený kríž**

ČK je humánna, nestranná, nezávislá a jednotná celosvetová organizácia.

Poslaním červeného kríža je pomáhať tým, ktorý potrebujú naozajstnú pomoc, a to nielen doma, ale aj v zahraničí. Hlavnými úlohami organizácie je zabezpečenie bezplatného darovania krvi, výchova občanov, hlavne mládeže, na postupy poskytnutia prvej pomoci a na činnosti potrebné pri živelných pohromách. Miestna organizácia červeného kríža má 341 členov. Vo vedení je 15 členov. Predsedkyňa : Diana Agócs.

**Klub dôchodcov**

Vyvíja svoju činnosť za podpory Obce Tomášov. Charakteristika činnosti napĺňanie kultúrnych a spoločenských záujmov a udržiavanie fyzickej a psychickej aktivity starších občanov.

V roku 2015 mal 186 členov. Organizoval pre svojich členov výlety, kúpanie v termálnych kúpalísk posedenie pri guláši, pomáhala pri čistením obce a zapájala sa do akcií organizované v obci.

Vedenie sa skladá 10 členov, predseda : Marta Méryová.

**Poľovnícke združenie Priateľstvo**

Poľovnícke združenie PRIATEĽSTVO zaregistrovala svoju činnosť 31.12.1993. Združuje poľovníkov z Tomášova a obce Vlky.

Starajú sa o ochranu prírody v katastrálnom území Tomášov a Vlky kde majú svoj revír. Predseda Arpád Juhos.

**Pre Náš Tomášov**

18.januára 2015 sa konalo prvé ustanovujúce Valné zhromaždenie Občianskeho združenia **Pre náš Tomášov,** ktoré bolo za registrované Ministerstvom vnútra SR dňa 23.12.2014.

Predseda:                  Katarína Tóthová

Podpredsedovia:       Mária Grožajová a Mario Porubec

Účtovníčka:             Andrea Hlboká

Pokladníčka:             Eva Farbová

Kontrolórka:             Katarína Hajasová

**Slovenský zväz telesne postihnutých Základná organizácia č.216 Tomášov**

SZTP ZO bola založená v roku 1993 za iniciatívy p. Márie Vargovej, ktorá sa stala prvou predsedkyňou a za podpory vtedajšej starostky obce Margity Kukiovej ( Berényivá). Charakteristika pomoc ľuďom s telesným postihnutím pri riešení sociálnych a spoločenských potrieb, kultúrno-spoločenské aktivity a športu.

Hlavným cieľom je informovať členovou o ich potrebách a nárokov.

Poskytovať sociálne služby v zmysle platných právnych predpisov.

V priebehu roka sa organizovali výlety, kúpanie v termálnom kúpalísk, posedenie pri guláši, zapájal sa do akcií organizované v obcou pomáhal pri čistením obce a pri výzdobe adventného venca okolo sochy svätého Mikuláša.

V roku 2015 mal 86 členov. Vedenie sa skladá 8 členov

Predseda : Terézia Špaleková.

**ZO CSEMADOK**

Csemadok - Maďarský spoločenský a kultúrny zväz na Slovensku, ktorá organizuje podujatie v maďarskom jazyka a zapája sa do akcií usporiadaných Oblastným a mestským výborom Csemadoku. V roku 2015 mal 436 členov.

Vedenie sa skladá 13.-ich členov predseda ZO Marta Farkasová.

V roku 2015 sa organizoval Večer s hudbou, ktorý mal veľkú odozvu. Poznávacie zájazdy Pécs – Mórágy, Budapest vianočné trhy, denný tábor pre deti od 7 - 15 rokov, divadelné predstavenie pre detí a dospelých ako aj vianočný koncert v kostole.

Všetky spoločenské organizácie sa zapájali do akcií, ktoré organizovala obec.

**24. számú Szent László cserkészcsapat, Fél – 24. skautský zbor Svätého Ladislava v Tomášove**

Skautský zbor maďarskej mládeže vznikol 10.10.1992 na podnet pani Barbory Varsányiovej, učiteľky – riaditeľky ZŠ s vyučovacím jazykom maďarským v Tomášove.

Skautský zbor funguje v našej obci už vyše 20 rokov. Do vedenia sa dostávajú odchovanci. V roku 2015 bola veliteľkou Lívia Lépesová.

Od cirkvi dostali už vyše storočnú budovu prvej školy v Tomášove. V roku 2015 sa pustili do rekonštrukcie celej budovy: izolácia stien, rozvody elektriky, sociálneho zariadenia a podlahy.

Obec im v roku 2015 povolila, aby mali svoje stretnutia v priestoroch klubu dôchodcov. Na Vianoce pripravili divadelné predstavenie pod názvom Povala. Malo to veľký úspech.

**13. Telovýchova a šport**

Futbal v Tomášove má dlhoročnú tradíciu. História klubu sa začala písať v roku 1930, keď sa miestni nadšenci športu na čele Goda František a Erdősi Imrich vytvorili športový klub.

V roku 2015 mal Šport klub 85 rokov. Súčasný prezident klubu Alexander Nagy od roku 2000. Členov výboru 10, počet platených členov 85.

Podľa novej legislatívy po roku 1989 sa museli združenia, kluby, spolky zaregistrovať a  **Šport klub Tomášov** bol zaregistrovaný 22. novembra 1991, predsedom vtedy bol Jozef Nagy, (16 rokov), ktorý 13.10. 2015 vo veku 76 rokov zomrel.

Tomašovský futbal sa delí na tri mužstva :

Dospelý - A mužstvo - tréner Maroš Jakim,

Jarnej sezóne v roku 2015s a dospelý A mužstvo sa umiestnilo na 10. mieste :

Z  V R P skóre B

**10. ŠK Tomášov 30 11 8 11 33 : 38 41**

jesennej sezóne na 7.mieste:

**7. ŠK Tomášov 30 14 5 11 56 : 52 47**

(Vysvetlivky : Zápasy – Z, výhry – V, remíza – R, prehra – P, body – B.)

Dorast - tréner Bertók Miroslav,

Prípravka (žiaci) - tréneri Nagy Norbert a Szalay Blažej

**Šachový klub Tomášov**

Šachový klub Tomášov funguje pod Šport klubom Tomášov. Podporované je finančného príspevku Obce Tomášov. V roku 2015 v apríli skončili súťažný rok 2014/2015 na šiestom mieste medzi 11 mužstvami.

V súpiske v roku 2015 mali nasledovných hráčov Gabriel Mózes, Ing. Roman Valacsay, Kristian Mihalik, Jozef Kozmér, Zoltán Kővári a na jaseň zaregistrovali dvoch nových hráčov Andreja Mózesa a Dominika Petreka.

V decembri odohrali štvrté kolo s troma víťazstvami a umiestnili sa na štvrtom mieste.

**14. Počasie**

Začiatok januára sa niesol v plusových teplotách. Po Troch kráľoch sa ochladilo aj v noci boli mínusové teploty. Sneženie prišlo až koncom januára, ale aj závejmi a s kalamitou.

V jarných mesiacoch sa striedalo počasie oteplenie s ochladením s teplotnými rozdielmi až 10°C. Slnečné marcové dni sa zmenili v apríli na sneženie a vykvitnuté tulipány a narcisy zasypal sneh.

V máji bolo slnečné počasie ale v polovici mája sa ochladilo boli teploty s okolo 5°C a studený vietor.

Začiatkom júna začali letné teploty, v polovici júna bolo až +35°C, potom nastalo prudké ochladenie na +18°C. Striedalo oteplenie s ochladením.

Prvý júlový víkend bol tropický s teplotou až +34°C, potom sa ochladilo. Od polovice júla bola druhá vlna tropických horúčav s teplotami až do +38°C.

Posledný júlový týždeň sa ochladilo aj napršalo.

Prvý augustový týždeň boli znova tropické horúčavy a tropické noci, kedy v noci teplota neklesla pod +20°C, takto to trvalo až do polovice augusta a Slovenský hydrometeorologický ústav vydal výstrahu vysokých teplôt.

Začiatkom septembra sa ochladilo, v polovici septembra bolo zase letné počasie s teplotami do 32°C, noci už však boli chladné.

Začiatok októbra bolo pekne slnečno s teplotami +20°C, bolo babie leto, potom bolo sychravé u pŕšané počasie. Koncom októbra bolo zase babie leto, ešte aj na sviatok všetkých svätých bolo krásne slnečné počasie, bezvetrie. Prvý novembrový týždeň bol ako na jar s teplotou +18°C. Koncom novembra bolo cez deň už iba 2°C. Okolo Vianoc sa ochladilo, na Štedrý deň bolo cez deň okolo nuly, ale bez snehovej nádielky.

Silnejší mráz prišiel až na Silvestra, keď bolo v noci až - 10°C.

Prvého snehu sme sa dočkali až prvý januárový deň roku 2016.

**15. Mimoriadne udalosti**

V noci **26.11.2015** štvrtok cca o 0,30 hod. vypukol požiar na

poľnohospodárskom dvore družstva, horel tam stoh slamy celkovo zhorelo 80

ton. Pri hasení požiaru pomáhali Tomášovský požiarnici.

Vážna dopravná nehoda sa stala **dňa 16.12.2015**, na križovatke Mierová a Rastická ulica pri autobusovej zastávke. Stalo sa to krátko po 19,00 hod. kde predtým z autobusovej zastávky odišiel autobus. Kamión išiel po hlavnej od obce Malinova a z vedľajšej cesty od Studeného vodička na osobnom aute nedala prednosť. Vodič kamióna už zrážke nevedel zabrániť narazil do osobného auta a potom tesne popri zastávke vletel do budovy, ktorú materská škôlka využívala ako sklad. Kamión bol zakliesnený v troskách a pri vyťahovaný kamióna sa budova následne zrútila.

V nešťastí mali vodiči šťastie, že sa im nič vážne nestalo.

Škoda na budove bola vyčíslená na 16.tisíc €.

Zapísala : Klára Vargová